Dona'm les entitats que apareixen en el següent text:
Carme Meix i Fuster (Gandesa, 1937) és una escriptora catalana. Nascuda en plena guerra civil, la seva infantesa va estar marcada per la penúria de la postguerra. Des de ben petita ja li agradava escriure petits relats però la contradicció del vocabulari castellà que aprenia a l'escola franquista i el seu món viscut en català la van fer desistir. Als 13 anys, tot i les seves qualitats, hagué de deixar els estudis. En casar-se l'any 1964 es traslladà a viure a Barcelona. Estudià català en una escola d'adults i cursà Filologia Catalana a la universitat. El retrobament amb la seva llengua la va fer tornar a escriure, aquesta vegada poesia i en català. En finalitzar la carrera es va presentar a les oposicions de professora i treballà en diversos instituts de secundària del Barcelonès fins a la jubilació, combinant la docència amb l'escriptura. Col·laborà també en mitjans de comunicació com La veu de l'Ebre i el diari Avui.[cal citació] Carme Meix ha escrit poesia, novel·la i novel·la històrica. L'únic recull de poesia publicat ha estat Palau d'absències; per contra, les seves cinc novel·les han estat totes publicades.[cal citació] L'escriptora parla a la seva poesia de temes quotidians i personals com la tardor, l'aigua, el gallet, la infantesa, els records, per fer una literatura de reflexió de caràcter, amb trets més generals com la nostàlgia, el silenci, els records, el nou camí que ha emprès Catalunya, etc. La seva poesia no és ni òbvia ni imprescindible, ja que és el relat en femení d'un temps de renúncies i transformacions. Meix explica a través dels versos petites històries particulars que són col·lectives com és la connexió entre les terres de l'Ebre i la resta del principat.[cal citació]
Carme Meix i Fuster : artista_o_autor, Gandesa : Entitat_Geopolítica, Barcelona : Entitat_Geopolítica, Barcelonès : Entitat_Geopolítica, Carme Meix : artista_o_autor, Catalunya : Entitat_Geopolítica, Meix : artista_o_autor, guerra civil : conflicte, La veu de l'Ebre : mitjans_massius, Avui : mitjans_massius, Palau d'absències : obra_escrita, terres de l'Ebre : Entitat_Geopolítica